钦定古今图书集成/明伦汇编/闺媛典/第369卷 > 江安行妻贺氏
## 钦定古今图书集成/明伦汇编/闺媛典/第369卷 > 江安行妻贺氏

按《吉安府志》：“贺氏，永新人，同邑江安行妻。生二子，夫
亡，誓不茹荤，日诵《圆觉经》不少辍。或劝更诵他经，贺
曰：‘要知性本圆，本觉出此即非佛义。我非专诵经者，
聊寄心耳’。后子楹登第为贺州佥判，迎至官所，贺忽
语其妇曰：‘吾诵经了无梦想，近日常见瑞光中有猊
座，欲昇之未果，今闭目便见此相矣’。”其岁五月，沐浴
更衣，翌日食罢，盥漱，敛足端坐，两中指结印，瞑目而
逝。郡守范直清帅属礼拜之，令画工写其像，惟目睛
未点，乃祷曰：“精神全在阿堵中，愿赐开示。”俄两目炯
然，子孙扶视，皆谓未死，目复瞑，时年七十有七。